అక్బర్ అహ్మద్ డంపీ

అక్బర్ అహ్మద్ డంపీ (జననం 30 జూన్ 1948) భారతదేశానికి చెందిన రాజకీయ నాయకుడు. ఆయన అజంగఢ్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
అక్బర్ అహ్మద్ డంపీ ఇందిరా కాంగ్రెస్ పార్టీ ద్వారా రాజకీయలోకి వచ్చి 1980లో హల్ద్వానీ శాసనసభ నియోజకవర్గం నుండి తొలిసారి ఉత్తర ప్రదేశ్ శాసనసభ సభ్యుడిగా ఎన్నికయ్యాడు. 1980లో సంజయ్ గాంధీ మరణం తర్వాత రాజీవ్ గాంధీ, మేనకా గాంధీ వర్గాల మధ్య వైరం ఏర్పడినప్పుడు ఆయన మేనకా శిబిరంలో చేరడంతో ఆయనను ఇందిరా గాంధీ 1982లో కాంగ్రెస్ నుండి సస్పెండ్ చేయగా మేనకా గాంధీ స్థాపించిన సంజయ్ విచార్ మంచ్‌కు అహ్మద్‌ను  కన్వీనర్‌గా నియమించింది.  

అక్బర్ అహ్మద్ 1987లో కాశీపూర్ నియోజకవర్గానికి జరిగిన ఉప ఎన్నికలో రెండోసారి ఉత్తరప్రదేశ్ శాసనసభకు ఎమ్మెల్యేగా ఎన్నికయ్యాడు. ఆయన ఆ తరువాత  బహుజన్ సమాజ్ పార్టీలో చేరి 1998లో జరిగిన లోక్‌సభ ఎన్నికలలో అజంగఢ్ లోక్‌సభ నియోజకవర్గం నుండి బీఎస్‌పీ అభ్యర్థిగా పోటీ చేసి గెలిచి తొలిసారి లోక్‌సభ సభ్యుడిగా ఎన్నికయ్యాడు.

అక్బర్ అహ్మద్ 2008లో అజంగఢ్ నియోజకవర్గానికి జరిగిన ఉప ఎన్నికలో బీఎస్‌పీ అభ్యర్థిగా పోటీ చేసి గెలిచి రెండోసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1948 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:14వ లోక్‌సభ సభ్యులు
వర్గం:14వ లోక్‌సభ సభ్యులు